Die Altfranzösischen Romane der St. Marcus Bibliothek. 269 
IV. 
se il uos plait: bone cancon uos cant. 
Sauec de Naimes qual fu li son mester. 
el no seruoit onques de losenger, 
ne nul franch home ne uolt mes engonbrer. 
li bon lignaces fist al rois esaucer 
e del seruige son segnor apaier; 
e qui li serue bien, li sa mercier. 
tot li felons fait dal rois exlonger: 
tot li fasoit en franche terre aler, 
si cum hom fait li marac esparuer. 
qui uos diroie li faith tant sermoner? 
li conseil Nayme li fait tant auancer 
en apres deo, que li uolt aider: 
sept riames fist & soi acliner. 
oy may uos uoil la cancon comencer 
de Karle mayne, li xpians emperer, 
e d’Agulant, li payan d’outra mer, 
que erent A Ganoyre en Afrige sor mer. 
grant furent li pareil qui firent asembler 
por uenir a Rome. lä se uolt coroner. 
pristent Rise que la far fu si fer. 
ad Asie fu Karle li fer iustisier, 
auech luy Arnalt e Desier 
e Gondelboes e li cortois Gualter. 
a penthecost i oit mant ceuailler, 
rois Salemon e le rice Gayfer. 
autha est la feste e Iı rois biaus e cler. 
caschun parole por soi exbanoier. 
as piec li rois sist Naymes li Bayuer, 
e fu quelui que comenca primer. 
“droit emperer, bien uos poec prixer. 
sotol cel non est home que t’osast corucer; 
e siil lo feist, compararist son pichier 
se uos uoldrec desor lui cheuaucher. 
tot cristintee li farec enuoier. 
de sept riames qui sunt li ceualer; 
sept rois uos seruent, quant li uolee mander, 
que uos uenent li experons caucer. 
se uos ä moy uos uoldrec consiler, 
VI 
omais aurec bone cancun uaillant; 
e s'il uos plait, droit est que ie uos cant. 
Sauec del dux Naymes, chiel est li sun mester. 
il ne serui mie de bouce lausencer. 
nen ueult france home en la cort engonbrer. 
li buen lignace fist al roi exaucer 
e del seruise sun signor aprisier. 
chi ä lu serue, si l’en fa amender 
che alla fin il en fa bien pager. 
e les feluns il sa si costrumer, 
daul roi les fa partir e deseurer, 
e si les fist de sa tere hoster, 
si cum le fait le ramagnes speruer. 
qe uos deuray li plait plus exlunger? 
li consil Naymes lı fist si auancer, 
en apres deu chi oit tot & cucer. 
n'aueit che France primer ä gouerner: 
anci chel s’en partis li dux de sun mancer, 
vij rojames fist al roi aprosmer. 
huimais uos uoil la cancun comencer. 
ad Asie fu dan Karles al uis fer: 
si i fu Guiun Brunor e Desirer. 
ä pentecoste i furent mant ciualer, 
roi Salamon e li rice roı Gaifer 
e li roi Droces e lı roi Garner 
e mantes autres des nobles ciualer 
e li roı Karles chi ot tot ä iustixier. 
alte ert la feste e li temps biel e cler. 
cascun parola par son cors deleter. 
as peis li rois sist Naymes de Bayuer. 
ce fu celui chi parola primer. 
“droit emperer, mout uos poec prixer. 
sot cel n’a home chi uos aust corocer, 
se uos uolec sor lui ciualcer, 
che nel faicee cristianite uoider. 
de vij roiames sunt ci li ciualer 
chi uos uenient li esperons caucer. 
set rois uos seruient, ch’il funt uolunter. 
se uos ot moi uos uolee consiller, 
